नीलकमल सर्वश्रेष्ठ स्वयंसेवक पूजा सर्वश्रेष्ठ स्वयंसेविका
मेवलामहाराजपुर गांव स्थित गवर्नमेंट सीनियर सेकेंडरी स्कूल में चल रहे राष्ट्रीय सेवा योजना शिविर के समापन पर सर्वश्रेष्ठ स्वयंसेवक स्वयंसेविका को पुरस्कार देकर सम्मानित किया गया। शिविर में 51 स्वयंसेवकों ने विभिन्न गतिविधियों में भाग लिया। इसके माध्यम से उन्हें नेतृत्व के साथ सामाजिक उत्तरदायित्वों के लिए प्रशिक्षित किया गया। एनएसएस के जिला संयोजक सुशील कण्वा के अनुसार सर्वश्रेष्ठ स्वयंसेवक नीलकमल सर्वश्रेष्ठ स्वयंसेविका पूजा चुने गए। समापन समारोह के मुख्यातिथि भारतीय जनता पार्टी के जिलाध्यक्ष अजय गौड़ थे। उन्होंने मेडल, प्रशस्ति पत्र, एनएसएस स्मृति चिन्ह इनाम देकर सम्मानित किया। गौड़ ने स्वयंसेवकों को मेहनत ,सच्चाई और ईमानदारी के रास्ते पर चलने के लिए प्रेरित किया। उन्होंने स्वयंसेवकों से कहा कि मेहनत ईमानदारी और सच्चाई पर चलने वाले व्यक्ति समाज में अपना एक महत्वपूर्ण स्थान रखता है। समाज उनकी बहुत इज़्ज़त करता है। अंत में उन्होंने सभी स्वयंसेवकों को सर्टिफिकेट भी प्रदान किए। इस मौके पर विशेष अतिथि सरला शर्मा, अनीता रानी, बिमला रानी, रानी देवी, रेशमा सेहरा, अनीता ओबेराय, नीरू तनेजा, रीता पाहूजा आदि मौजूद थीं।
awa_Deva hin_Deva